આ અંગે મળતી માહિતી અનુસાર સુરત જિલ્લાના માંડવી તાલુકાનાં ગોડસંબા ખાતે રહેતા આશિષ ઉત્તમ પરમાર (ઉ.વર્ષ 36) મોટર સાયકલ નંબર જીજે 19એકે 8268 લઈને ગોડસંબાથી માંડવી ખાતે કામ અર્થે ગયા હતા. તે વેળાએ પુના પાટિયા નજીક સામેથી પૂરઝડપે આવતી ટ્રક નંબર જીજે 16એક્સ 9076ના ચાલકે આશિષભાઈની મોટર સાયકલ અડફેટમાં લેતા તેને માથાના તેમજ શરીરના અન્ય ભાગે ગંભીર ઇજા થઈ હતી. જેથી તેને સારવાર માટે 108 એમ્બ્યુલન્સમાં હોસ્પિટલ ખસેડવામાં આવ્યો હતો. જ્યાં ફરજ પરના તબીબે તેને મૃત જાહેર કર્યો હતો. બનાવ અંગે માંડવી પોલીસે ટ્રક ચાલક વિરુદ્ધ ગુનો નોંધી આગળની તપાસ હાથ ધરી છે.